Tarcast n inerz: d asefru (26) asebtar 43, nwala yakan belli timetti tumzabt tebna ɣef leɛwayed d wansayen iqemren ur ilaq ara ad ɛefsen fell-asen, dɣa si leqwanen-a d wansayen-a ur ilaq ara tameṭṭut ad teffeɣ beṛṛa n uxxam, nettat tmerrec iman-is (texdem ḥmimuc n rriḥa, talu ...), dɣa amedyaz yessḥassef ɣef liḥala i ɣer tewweḍ tmeṭṭut tumzabt aladɣa d nettat i d-lsas n tmetti, yettwali teɛbes ɣef wayen i d-yeǧǧan lejdud d wat zik acku tettawi-d tiṭ n yergazen ɣur-s, ay-a daɣen yellan d leḥram, ama di ddin neɣ di tmetti, dɣa yessawal ad uɣalent ɣer ubrid iṣelḥen, ad ǧǧent amarrec deg uxxam akken ad uɣal tmetti tumzabt akken tella zik-nni.